দিল্লিতে মোবাইলে হুমকি কাণ্ডে বাংলা সীমান্ত থেকে ধৃত ২

উত্তর ২৪ পরগনা: দিল্লিতে (Delhi ) মোবাইলে (Mobile Incident) টাকা চেয়ে হুমকি। বাংলা সীমান্ত (Bengal Border) থেকে গ্রেফতার (Arrest) দুজনকে আদালতে পেশ। দিল্লি নিয়ে যাওয়ার জন্য আবেদন দিল্লি পুলিশের।

উত্তর ২৪ পরগনার (North Bashirhat) বসিরহাট যে মহাকুমার সরূপনগর থানা (Sarupnagar police station) এলাকা থেকে দিল্লি পুলিশের (Delhi Police) হাতে ধুত দুই যুবক। মোবাইলে টাকা চেয়ে হুমকি দেওয়ার অভিযোগের তদন্তে নেমে দিল্লির লাজপথ নগর থানার পুলিশ স্বরূপনগর থেকে গ্রেফতার করে ২ অভিযুক্তকে। ধৃতদের নাম রনি সানা ও জাভেদ মিঁয়াদাদ। প্রথম জনের বাড়ি স্বরূপনগরের গোবিন্দপুর ও দ্বিতীয়জন স্বরূপনগরেরই তরণীপুরের বাসিন্দা।

আরও পড়ুন: সরকারি স্কুলে নেই শৌচাগার, স্বতঃপ্রণোদিত মামলা ক্ষুব্ধ হাইকোর্টের

ধৃতদের বিরুদ্ধে দিল্লির লাজপথ নগর থানায় জানুয়ারি মাসের ১১ তারিখে একটি কেস রেজিস্টার্ড হয়। তদন্তে নেমে লাজপত নগর থানার পুলিশ অভিযুক্ত দুই যুবকের সন্ধান পায় সীমান্ত লাগোয়া স্বরূপনগর থানা এলাকায়।

সোমবার রাতে দিল্লি পুলিশ স্বরূপনগর পৌঁছে অভিযুক্ত দুই যুবককে গ্রেফতার করেছে। ধৃতদের মঙ্গলবার ট্রানজিট রিমান্ডে দিল্লি নিয়ে যাওয়ার জন্য বসিরহাট মহাকুমা আদালতে তোলা হয়।